Við óskum Júlíusi til hamingju með góða byrjun í stigakeppninni og hvetjum alla sem misstu af fyrstu umferðinni til að fjölmenna eftir tvær vikur en keppnin er galopin þar sem fjögur bestu mót munu telja í lokin ! ( Meðfylgjandi er mynd af lokaborði fyrsta mótsins ) Bikarmót PSÍ verður haldið í fyrsta sinn núna í vetur og fer fyrsta umferð fram núna á sunnudag kl. 16:00 . Um er að ræða röð 6 móta þar sem 5 bestu gilda til stiga og fara öll mótin fram í sal Hugaríþróttafélagsins , Síðumúla 37 . Þeir sem ná bestum árangri í mótaröðinni munu skipta með sér verðlaunapotti sem safnast í hverju móti auk þess sem sigurvegarinn hlýtur nafnbótina Bikarmeistari PSÍ 2020 ! Í samráði við fulltrúa Coolbet var í kvöld tekin ákvörðun um að veittur verði frestur til að ganga frá aðild að PSÍ fram að upphafi 3. umferðar sem fram fer 9. febrúar nk . Ástæða viðbótarfrests er m.a. að koma hefði þurft skýrar fram á öllum miðlum að aðild að PSÍ væri skilyrði fyrir þátttöku í stigakeppninni . Við hvetjum alla sem misstu af fyrstu umferðinni til þess að koma inn í næstu umferð enda keppnin ennþá galopin og til mikils að vinna ! Fyrsta mótið í mótaröðinni Coolbet Bikarinn hefst á sunnudag kl. 20:00 . Þátttökugjald í hverju móti er €55 og er hvert mót fyrir sig leikið með freezout fyrirkomulagi , þ.e.a.s. ekki er hægt að kaupa sig inn aftur . €50 fara beint í verðlaunafé rétt eins og í öðrum on-line mótum og síðan bætir Coolbet við glæsilegum vinningum í lokin til fjögurra stigahæstu spilaranna ! Sjá allar nánari upplýsingar um mótaröðina hér . Til að hita upp fyrir fyrsta mótið er tilvalið að skella sér í €5.50 re-buy undanmót til að næla sér í miða í fyrstu umferð Coolbet Bikarsins . Hægt verður að kaupa sig tvöfalt inn auk þess sem add-on verður í boði þegar skráningarfresti lýkur . Við byrjum með látum þetta árið en fyrstu mót ársins verða núna strax í janúar . Hér má sjá mótadagskrá ársins eins og hún liggur fyrir nú en dagskráin er birt með fyrirvara um breytingar og viljum við biðja félagsmenn að rýna í hana og senda okkur athugasemdir sem allra fyrst ef þarna hafa verið valdar einhverjar óhentugar dagsetningar . Við bætum nokkrum nýjungum inn á dagatalið og er óhætt að segja að hér sé verið að kynna metnaðarfyllsta dagatal sem PSÍ hefur skipulagt frá upphafi . Við vekjum athygli á því að ekki er tryggt að þau mót sem bætt er inn á dagatalið nú verði inni á því til frambúðar en það fer að sjálfsögðu eftir þátttöku nú í ár . Fyrst ber að nefna COOLBET bikarinn sem hefst núna 12. janúar . Um er að ræða stigakeppni í röð 6 móta þar sem 5 bestu gilda og glæsileg aukaverðlaun verða í boði fyrir 4 stigahæstu keppendur í lokin . Þann 19. janúar hefjum við síðan Bikarkeppni PSÍ . Það er einnig stigakeppni þar sem bestu 5 af 6 freezout mótum telja til stiga og keppt verður um titilinn Bikarmeistari PSÍ 2020 . Í apríl gerum við tilraun með að bræða saman net-póker og live póker í nýju móti sem við köllum Bræðing . Spilað verður niður í 8 manna lokaborð á netinu og síðan verður live lokaborð nokkrum dögum síðar . Við viljum gjarnan auka þátt kvenna í mótum á vegum sambandsins og ef næg þátttaka næst þá blásum við til fyrsta kvennamótsins í sögu PSÍ í september . Önnur mót verða á sínum stað og þess má til gamans geta að í byrjun febrúar munum við bjóða upp á free-roll mót fyrir félagsmenn þar sem 4 miðar á Smábokkann verða í boði en Smábokkinn fer síðan fram fyrstu helgina í mars . Undanfarin tvö ár hefur aðsókn á öll mót á vegum PSÍ verið að aukast jafnt og þétt . Við vonum að að allir finni eitthvað við sitt hæfi í þessari dagskrá og að við náum þriðja árið í röð að auka þátttöku í öllum mótum sem hafa verið fastir liðir í dagskránni hjá okkur ! Mótið fer fram á Coolbet að þessu sinni og verður buy-in €88 ( €80 + 8 ) . Þessi undanmót verða €5,50 re-buy mót með add-on og verða 2 miðar tryggðir í þeim öllum . Aðeins tók 3 og hálfa klukkustund að knýja fram úrslit en lokaborðið hófst kl 13:30 og síðasta hendin var gefin kl 16:59 . Alls tóku 119 þátt í mótinu og var þetta fjölmennasta Íslandsmót sem haldið hefur verið síðan 2015 en fjöldi þátttakenda hefur verið að vaxa jafnt og þétt síðustu 2 árin . Viktor Lekve sá um mótsstjórn með glæsibrag og einnig Andri Geir Hinriksson sem stóð vaktina sem mótsritari og aðstoðardómari og er þetta í fyrsta sinn sem höfum mótsstjóra í móti á vegum PSÍ með TDA vottun en Viktor lauk því prófi nú í vikunni . Jón Ingi Thorvaldsson , gjaldkeri , sá um að stýra undirbúningi og skipulagningu mótsins og einnig komu Már Wardum , formaður og Einar Þór Einarsson , ritari að undirbúningnum og eiga þeir miklar þakkir skildar fyrir að koma þessu öllu heim og saman . Coolbet bauð einnig upp á þá skemtilegu nýjung að leyfa veðmál á keppendur í mótinu . Við óskum öllum verðlaunahöfum til hamingju með árangurinn á mótinu og Örnólfi sérstaklega til hamingju með Íslandsmeistaratitilinn !! Það eina sem þið þurfið að gera er að ganga úr skugga um að búið sé að ganga frá árgjaldi til PSÍ þetta árið . Síðan er bara að mæta á staðinn með skilríki með mynd ( ökuskírteini / vegabréf ) til að fá afhent mótsgögn . Í því móti verða m.a. í verðlaun pakkar á Premier League leik að eigin vali á tímabilinu Okt-Feb . Það stefnir í frábært Íslandsmót en nú þegar eru mun fleiri komnir með miða á mótið en á sama tíma í fyrra !